חוק ביטוח בריאות ממלכתי (תיקון מס' 67), התשפ"ג–2023
הצעת חוק פרטית, הכנסת ה-25
פורסם: ספר החוקים, חוברת 3073, עמ' 624, 2023-08-02T00:00:00+03:00
חוק זה מרחיב את הזכאות לפי חוק ביטוח בריאות ממלכתי, התשנ"ד-1994 להחזר דמי נסיעה בניידת טיפול נמרץ או באמבולנס כך שיינתן החזר מלא  בעד הוצאות הסעה לבית חולים בניידת טיפול נמרץ או באמבולנס כשהמבוטח שהוסע נפטר בטרם אושפז, - אך לא יותר מסכום האגרה הקבוע לנסיעה באמבולנס או בניידת טיפול נמרץ של מד"א. כמו כן  נקבע כי מבוטח שמלאו לו 80 שנים והוא זכאי לגמלת סיעוד ברמה 5 או ברמה 6 לפי חוק הביטוח הלאומי וזכאי גם לגמלת הבטחת הכנסה, יהיה זכאי להחזר של 50% מסכום ההוצאה ששילם, בעד הוצאות הנסיעה לבית החולים בניידת טיפול נמרץ או באמבולנס.